
     REPUBLIKA HRVATSKA
     TRGOVAČKI SUD U OSIJEKU
                                                             
R E P U B L I K A   H R V A T S K A
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Osijek, L. Jagera 3, OIB 85821130368 za otvaranje stečajnog postupka nad dužnikom AGALARI d.o.o. za trgovinu i usluge, Čepin, Kalnička 78, MBS 030005650, OIB 81642225138, dana 6. travnja 2018.


r i j e š i o  j e


1. Privremenoj stečajnoj upraviteljici Margareta Bondža, Vinkovci, Lapovačka 30, OIB 43842887527, odobrava se jednokratna nagrada za rad za obnašanje dužnosti privremenog stečajnog upravitelja nad dužnikom AGALARI d.o.o. za trgovinu i usluge, Čepin, Kalnička 78, MBS 030005650, OIB 81642225138, u iznosu ukupnog troška od 3.500,00 kn uplatom na žiro-račun privremene stečajne upraviteljice broj koji će dostaviti u roku od 8 dana. 

2. Nalaže se računovodstvu ovoga suda da po pravomoćnosti ovoga rješenja iz Fonda za namirenje troškova stečajnog postupka izvrši isplatu privremenoj stečajnoj upraviteljici na njen žiro-račun, a pripadajuće poreze i doprinose na odgovarajuće žiro-račune.

3. Ovo rješenje objaviti će se na mrežnoj stranici e-Oglasna ploča sudova.


Obrazloženje


	Rješenjem ovoga suda broj 14 St-390/17-5 od 20.02.2018. pokrenut je prethodni postupak nad dužnikom i imenovana je Margareta Bondža iz Vinkovacaa za privremenu stečajnu upraviteljicu, sa zadatkom da u roku 15 dana utvrdi postoje li stečajni razlozi, da li je imovina dužnika koja bi ušla u stečajnu masu dovoljna za namirenje troškova stečajnog postupka i da li je dužnik imao promet nekretnina u razdoblju od 4 godine prije podnošenja prijedloga za otvaranje stečajnog postupka, te o istom dostaviti sudu pisano izvješće.



Privremena stečajna upraviteljica obavila je sve potrebne radnje, te je sastavila i dostavila svoje pisano izvješće i nazočila ročištu radi izjašnjenja o prijedlogu za otvaranje stečajnog postupka i ročištu radi rasprave o uvjetima za otvaranje stečajnog postupka, a na ročištu održanom dana 5.04.2018. zatražila je određivanje nagrade, te je slijedom navedenoga, uzimajući u obzir obujam poslova i rad privremenog stečajnog upravitelja, sud odlučio kao u izreci temeljem čl. 119. st. 6. u vezi s čl. 94. Stečajnog zakona (NN 71/15 i 104/17) i čl. 2., 4. i 15. Uredbe o kriterijima i načinu obračuna i plaćanja nagrade stečajnim upraviteljima (NN 105/15).


U Osijeku 6. travnja 2018. 


Zapisničar								STEČAJNI SUDAC:
Elizabeta Đeke						     mr. sc. Tihomir Kovačević
			

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

						
D N A :
1. privremena stečajna upraviteljica Margareta Bondža
2. mrežna stranica e-Oglasna ploča sudova 

